روسیه‌ده‌کی اوکتوبر اینقیلابی و سونراسینداکی قاریشیقلیقلار، ایران، آذربایجان، داغیستان و بعضی قافقاز تورپاقلاری‌نین عوثمانلی اوردوسونون نوفوزونا گیرمه‌سینی تامین ائتدی. عوثمانلیلارین بیرینجی دونیا ساواشی نی ایتیرمه‌سی اوزرینه ایمضالانان موندروس آتش‌کَس آندلاشماسی‌نین مادّه‌لریندن بیری ده عوثمانلیلارین ایشغال ائتمیش اولدوغو ایران و قافقازداکی تورپاقلاردان اوردوسونو درحال گئری چکمه‌سی ایدی. بو آندلاشما گرگینجه عوثمانلی اوردوسو بؤلگه‌دن چکیلدی. داها سونرا بو بؤلگه‌لر روس و اینگیلیس لرین ایشغالینا اوغرادی.